Jattir

Jattir var en by i oldtidens Israel av ukjent størrelse. I henhold til Josvas bok i den hebraiske Bibelen, var byen lokalisert i det fjellrike landområdet i Judea, og den nevnes i forbindelse med Sjamir og Soko, tilsvarende steder. Jattir ble gjort til en levittby og presteby. Her ble den unge David tatt imot med vennlighet da han flyktet fra kong Saul. David ga en del av sitt krigsbytte fra kampene med amalekitterne til Jattir, i henhold til Første Samuelsbok.

Jattir er blitt identifisert med Khirbet Attir (Horvat Yattir), en betydningsfull ruin, sørvest for Hebron. Stedet er fylt av grotter.

Referanser 

Bibelske steder
Josvas bok
Første Samuelsbok
Guvernementet Hebron